Det årlige arrangement Fællesskabsprisen blev torsdag afholdt i Øksnehallen i København. Det er et arrangement, der blandt andet hylder de projekter, der styrker fællesskaberne blandt børn, unge og minoritetsgrupper. Blandt næsten 100 indstillede projekter løb 10 projekter afsted med en pris. To af dem har en helt særlig tilknytning til Nordjylland. Fries before guys De to piger Nanna Hovgaard og Josephine Kuhn mødte hinanden på Aalborghus Gymnasium i 2008. I 2016 startede de podcasten "Fries before guys", hvor lytterne kan få et indblik i deres liv, og samtidig tager de forskellige temaer op fra gang til gang. Desuden har de udgivet bogen "En som os", der ligesom i podcasten tager udgangspunkt i egne livserfaringer. Smilfonden Nordjyske Sisse Fisker grundlagde Smilfonden, efter hun havde været indlagt med to drenge, der begge blev opereret for lyskebrok. Idéen var at lave en forening, der kan give et smil på læben til de familier, der kæmper med sygdom igennem lang tid.

Referat:
Torsdag blev den landsdækkende pris Fællesskabsprisen uddelt, der er et landsdækkende arrangement, der hylder projekter, der styrker fællesskaber. To af vinderne har ophav i Nordjylland.